turjo4nis/wikipedia-bn-dump-20250701 huggingface dataset:
দে কিউইতাতে দেই

ঈশ্বরের নগরী (লাতিন ভাষায়: De Civitate Dei; ইংরেজি নাম: The City of God) সেন্ট অগাস্টিন কর্তৃক রচিত একটি বই। ৫ম শতকে রচিত এই বইয়ে ঈশ্বর, শাহাদাত, ইহুদি ধর্ম এবং অন্যান্য খ্রিস্টীয় দর্শন নিয়ে আলোচনা করা হয়েছে। খ্রিষ্ট ধর্মের কারণে রোমের পতন ঘটেছে এমন দাবির প্রেক্ষিতে অগাস্টিন এই বইটি লিখেছিলেন। বইটিকে তার সবচেয়ে গুরুত্বপূর্ণ রচনা হিসেবে বিবেচনা করা হয়। তার লেখা অন্যান্য গুরুত্বপূর্ণ বইয়ের মধ্যে আছে, স্বীকারোক্তি, দ্য এনরিডিয়ন, অন ক্রিস্টিয়ান ডকট্রিন এবং অন দ্য ট্রিনিটি। সবচেয়ে প্রভাবশালী চার্চ ফাদারদের একজন হিসেবে ঈশ্বরের নগরী বইটিকে পশ্চিমা চিন্তাধারার ভিত্তি হিসেবে বিবেচনা করা হয়। ধার্মিকের যন্ত্রণা ভোগ, শয়তানের অস্তিত্ব, মুক্তচিন্তা বনাম স্রষ্টার সর্বজ্ঞতা, আদিপাপসহ লেখক বইটিতে ধর্মত্বত্ত্বের বিভিন্ন বিষয় নিয়ে আলোচনা করেছেন।

উল্লেখিত দর্শন 
সাধু অগাস্টিন মনে করতেন মানবজাতির ইতিহাস "ঈশ্বরের রাজ্য" এবং "জগতের রাজ্য" নামে দুটি আলাদা রাজ্যে বিভক্ত। এগুলো পৃথক পৃথক রাজনৈতিক রাজ্য নয়। বরং প্রতিটি মানুষের মধ্যেই এই দুই রাজ্যের অস্তিত্ব আছে। রাজ্য দুটির মধ্যে অবিরাম সংঘর্ষ চলে। প্রতিটি রাজ্যই একে অন্যের ওপর আধিপত্য বিস্তার করতে চায়। বাইবেলে যিশুর শিক্ষা থেকেই এই রাজ্যের ধারণা এসেছে। এখানে নগরী বলতে তিনি রাজ্যই বুঝিয়েছেন।

বহিঃসংযোগ 
 ইংরেজি ভাষায় - Full text
 লাতিন ভাষায় - Original full text — দ্য ল্যাটিন লাইব্রেরি

লাতিন ভাষার বই
খ্রিস্টধর্ম সম্পর্কে বই
দর্শনের বই
অপভ্রংশ

অপভ্রংশ বলতে মধ্য ইন্দো-আর্য ভাষার (তথা প্রাকৃত ও পালি ভাষার) পরবর্তী ঐতিহাসিক ধাপকে বোঝায়।

সংস্কৃত ব্যাকরণবিদ পতঞ্জলির মহাভাষ্য গ্রন্থে সর্বপ্রথম "অপভ্রংশ" শব্দটির উল্লেখ পাওয়া যায়। তিনি সংস্কৃত থেকে উদ্ভূত কিছু অশিষ্ট শব্দকে নির্দেশ করার জন্য শব্দটি ব্যবহার করেছিলেন। পতঞ্জলি যাকে অপভ্রংশ বলতেন, বর্তমানে তাদেরকে পালি ও প্রাকৃত বলা হয়। কোন কোন প্রাচীন বৈয়াকরণ অপভ্রংশকে আলাদা ভাষা হিসেবেও উল্লেখ করেছেন। তবে বর্তমান ভাষা গবেষণায় অপভ্রংশকে প্রাকৃতের শেষ স্তর হিসেবেই গণ্য করা হয়। বর্তমান ভাষাবিদদের মতে সমস্ত প্রাকৃত ভাষারই শেষ স্তরটি হল অপভ্রংশ এবং এই অপভ্রংশগুলি থেকেই সমস্ত নব্য ইন্দো-আর্য ভাষা উদ্ভূত হয়েছিল।

উদাহরণস্বরূপ, পূর্ব ভারতে প্রচলিত মাগধী প্রাকৃত ভাষা থেকে পূর্বী অপভ্রংশ উদ্ভূত হয়েছিল এবং সেই পূর্বী অপভ্রংশ থেকে মগহী, মৈথিলী ও ভোজপুরী---এই তিনটি বিহারী ভাষা এবং বাংলা, অসমীয়া ও ওড়িয়া---এই তিনটি গৌড়ীয় ভাষার উৎপত্তিলাভ ঘটে। অন্যদিকে, পশ্চিমের শৌরসেনী অপভ্রংশ থেকে হিন্দি ও অন্যান্য নব্য ইন্দো-আর্য ভাষার উদ্ভব হয়।

মাগবী অপভ্রংশ শাথী হলো

লেখক ও কবি 
অপভ্রংশ সাহিত্যের কিছু কবি ও সাহিত্যিক হলেন:

মহাকবি শ্যাম্ভুদেব (৮ম শতাব্দী)
 রিত্থানেমিচারিউ
 পাউমা চারিউ

মহাকবি পুষ্পাদন্ত (১০ম শতাব্দী)
 মহাপুরাণ
 ন্যাকুমারচারিউ
 জসারচারিউ
 
হেমাচন্দ্র (১২শ শতাব্দী)

বহিঃসংযোগ 
 
 

মধ্য ইন্দো-আর্য ভাষা
ভারতের ভাষা
মধ্যযুগীয় ভাষা
ইন্দো-আর্য ভাষাসমূহ
ভারতের ভাষাগত ইতিহাস
ভারতীয় ধর্মগ্রন্থের জন্য ব্যবহৃত আনুষ্ঠানিক ভাষা
উত্তর ভারত
দেবনাগরী লিপিতে লেখা ভাষা
অস্ট্রো-তাই ভাষাসমূহ

অস্ট্রো-তাই অণুকল্পে () দক্ষিণ-পূর্ব এশিয়ার তাই ভাষাপরিবার এবং কাদাই ভাষাপরিবারের সদস্যগুলি নিয়ে গঠিত একটি বৃহত্তর ভাষাপরিবার প্রস্তাব করা হয়েছে। ১৯৪০-এর দশকে মার্কিন ভাষাবিজ্ঞানী পল বেনেডিক্ট এ ব্যাপারে বিস্তারিত লেখেন।

তথ্যসূত্র

রচনা ও গ্রন্থপঞ্জি 
 Paul K. Benedict, "Thai, Kadai and Indonesian: a new alignment in south east Asia" in American Anthropologist vol. 44 (1942) pp. 576–601.
 Paul K. Benedict, Austro-Thai language and culture, with a glossary of roots. New Haven: HRAF Press, 1975. .
 M. Carr, Austro-Tai *Tsum(b)anget 'spirit' and Archaic Chinese *XmwângXmwet [Chinese characters for huanghu] 'bliss'''. Tōkyō: Tōkyō Gaikokugo Daigaku, 1986.
 Paul K. Benedict, Japanese/Austro-Tai. Ann Arbor: Karoma, 1990. .
 G. Thurgood, "Tai-Kadai and Austronesian: the nature of the relationship" in Oceanic Linguistics'' vol. 33 (1994) pp. 345–368.

প্রস্তাবিত ভাষা পরিবার
তাই-কাদাই ভাষা
অস্ট্রোনেশীয় ভাষা
মোট ব্যবহারকারীর সংখ্যা অনুসারে ভাষার তালিকা

মোট ব্যবহারকারীর সংখ্যা অনুসারে ভাষাসমূহের তালিকা অনেক প্রকাশনাই প্রকাশ করে। এমন সকল তালিকা ব্যবহারের সময় দুটো বিষয় মনে রাখা দরকার:

 প্রথমত, ভাষা ও উপভাষা কীভাবে ও কতটুকু আলাদা তা নির্ধারণের নির্দিষ্ট কোন মানদণ্ড নেই। উদাহরণস্বরূপ, আরবি ও চীনা কখনো একটি ভাষা, কখনো আবার ভাষা পরিবার হিসেবে বিবেচিত হয়। একইভাবে, হিন্দি ও উর্দুর পারস্পারিক বোধগম্যতা ও সাদৃশ্যের কারণে সম্মিলিতভাবে প্রায়শ হিন্দুস্তানি ভাষা হিসেবে বিবেচিত হয়।
 দ্বিতীয়ত, একটি ভাষার দ্বিতীয় ভাষী ব্যবহারকারী হিসেবে উত্তীর্ণ হতে সেই ভাষা কতটুকু জানাশোনা দরকার তার কোন একক মানদণ্ড নেই।

এথনোলগ (২০১৯, ২২তম সংস্করণ) 
এথনোলগ-এর ২০১৯ সালে প্রকাশিত ২২তম সংস্করণ অনুযায়ী নিম্নোক্ত ২৬টি ভাষার প্রতিটিতে ৫ কোটি বা তার বেশি ব্যবহারকারী কথা বলেন। মার্কিন যুক্তরাষ্ট্রে অবস্থিত এসআইএল ইন্টারন্যাশনাল নামক সংস্থা এথনোলগ নামক ভাষা-বিষয়ক আকরগ্রন্থটি প্রকাশ করে থাকে।

টীকা

তথ্যসূত্র

আরও দেখুন
 মাতৃভাষীর সংখ্যা অনুসারে ভাষাসমূহের তালিকা

বহিঃসংযোগ 

 Ethnologue - SIL's Ethnologue, widely referenced source for the world's languages

ভাষার তালিকা
নঈম চৌধুরী

ডঃ নঈম চৌধুরী (ইংরেজি: Dr. Naiyyum Choudhury) (জন্ম: সেপ্টেম্বর ২৭, ১৯৪৬ - মৃত্যু: ৭ সেপ্টেম্বর ২০১৯) বাংলাদেশের একজন প্রখ্যাত জীবপ্রযুক্তিবিদ ছিলেন। তিনি বাংলাদেশ জাতীয় জীবপ্রযুক্তি পলিসি উন্নয়নে অগ্রগামী ভূমিকা রেখেছিলেন।  তিনি বাংলাদেশ পরমাণু শক্তি কমিশন এর সাবেক চেয়ারম্যান। তিনি আন্তর্জাতিক পরমাণু শক্তি প্রতিষ্ঠান (IAEA) এর আঞ্চলিক সহায়তা (RCA) এর চেয়ার পার্সন ছিলেন।  তিনি বাংলাদেশ বিজ্ঞান একাডেমি এর একজন ফেলো, এবং বর্তমানে এর সেক্রেটারী পদে নিয়োজিত আছেন। তিনি আন্তঃ একাডেমিয় প্যানেল (IAP) এর কন্ট্যাক্ট পার্সন

শিক্ষাগত যোগ্যতা 
বাংলাদেশের চৌমুহনী সরকারি এস.এ. কলেজ থেকে এইচ.এস.সি পরীক্ষায় পাশ করার পর ঢাকা বিশ্ববিদ্যালয় থেকে স্নাতক উত্তীর্ণ হন নঈম চৌধুরী। ১৯৬৭ সালে তিনি ওই শিক্ষায়তন থেকেই জৈবরসায়ন বিভাগে স্নাতকোত্তরের পরীক্ষা দেন এবং প্রথম শ্রেণিতে তৃতীয় স্থান লাভ করেন। এরপর তিনি উচ্চশিক্ষার জন্য বিদেশে চলে যান। ম্যাকগিল বিশ্ববিদ্যালয়ের অধীনে পি.এইচ.ডি করার জন্য তিনি ‘কমনওয়েলথ স্কলারশিপ’ পেয়েছিলেন।  পরবর্তীকালে ১৯৮২ সালে নিউ সাউথ ওয়েলস বিশ্ববিদ্যালয় থেকে তিনি জৈবপ্রযুক্তিবিদ্যায় ডক্টরেট লাভ করেন। ১৯৮৮ সালে তিনি ইউরোপীয়ান ইকোনমিক্যাল কমিউনিটি ফেলোশিপ লাভ করেন এবং পশ্চিম জার্মানির কার্লস্রুহে বিশ্ববিদ্যালয় (University of Karlsruhe) থেকে পোস্ট ডক্টরেটের জন্য গবেষণা শুরু করেন।

প্রাপ্ত পদক 
 বাংলাদেশ সাংবাদিক সমিতি পুরস্কার, ২০০০
 জাকি মেমোরিয়াল স্বর্ণপদক, ২০০২, 
 বাস-ডঃ এম. ও. গণি স্বর্ণপদক, ২০০২

মৃত্যু
তিনি ২০১৯ সালের ৭ সেপ্টেম্বর ৭৩ বছর বয়সে মৃত্যুবরণ করেন।

রেফারেন্স

বহিঃসংযোগ 
 বাংলাদেশ বিজ্ঞান একাডেমি http://www.bas.org.bd/professor-naiyyum-choudhury.html

বাংলাদেশী শিক্ষাবিদ
বাংলাদেশী বিজ্ঞানী
১৯৪৬-এ জন্ম
২০১৯-এ মৃত্যু
বাংলাদেশী শিক্ষায়তনিক
বাংলাদেশ বিজ্ঞান একাডেমির ফেলো
কুমিল্লা জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
নিউ সাউথ ওয়েলস বিশ্ববিদ্যালয়ের প্রাক্তন শিক্ষার্থী
বাংলাদেশ বিজ্ঞান একাডেমি

বাংলাদেশ বিজ্ঞান একাডেমী হলো বাংলাদেশের বিজ্ঞানী ও প্রযুক্তিবিদদের একটি জাতীয় ফোরাম যা ১৯৭৩ সালে প্রতিষ্ঠিত হয়। এটি বাংলাদেশ সরকার পরিচালিত এবং বিজ্ঞান ও প্রযুক্তি বিষয়ক ক্ষেত্রে দেশের কর্ণধার বলে বিবেচিত।

ইতিহাস
ভারতীয় উপমহাদেশ বিভক্ত হওয়ার পরে ১৯৫৩ সালে পাকিস্তান বিজ্ঞান একাডেমি প্রতিষ্ঠিত হয়েছিল। বাংলাদেশ স্বাধীন হওয়ার পরে (তৎকালীন পূর্ব পাকিস্তানি) একাডেমির ১২ জন বাংলাদেশী ফেলো  ১৯৭৩ সালে বাংলাদেশ বিজ্ঞান একাডেমি গঠন করেন। মুহম্মদ কুদরাত-এ-খুদা ১৯৭৬ সাল পর্যন্ত প্রতিষ্ঠাতা সভাপতির দায়িত্ব পালন  পালন করেছেন।

সভাপতি
 মুহম্মদ কুদরাত-এ-খুদা (১৯৭৩ - ১৯৭৬)
 ওসমান গণি (১৯৭৬ - ১৯৮৮)
 সাইফউদ-দীন চৌধুরী
 মোহাম্মদ শমশের আলী (২০০৪ - ২০১২)
 মেসবাহউদ্দিন আহমদ (২০১২ - ২০১৫)
 আমিনুল ইসলাম (২০১৬ - ২০১৭)
 কাজী আবদুল ফাত্তাহ
 আবুল কালাম আজাদ চৌধুরী

ফেলোশিপ

বিভিন্ন সময়ে বাংলাদেশ ও আন্তর্জাতিক বিশিষ্ট ব্যক্তিদের বাংলাদেশ বিজ্ঞান একাডেমি কর্তৃপক্ষ ফেলোশিপ প্রদান করে থাকে। বিজ্ঞানের বিভিন্ন শাখায় বিশেষ অবদানের স্বীকৃতিস্বরূপ সম্মানসূচক এই ফেলোশিপ প্রদান করা হয়। একাডেমি বাংলাদেশের সর্বাধিক খ্যাতনামা বিজ্ঞানী এবং প্রযুক্তিবিদদের মধ্য থেকে ‘জাতীয় ফেলো’ নির্বাচন করে থাকে।  ১৯৭১ সালের পূর্বে ‘পাকিস্তান বিজ্ঞান একাডেমি’র ৩০ জন ফেলোর মধ্যে ১২ জন বাংলাদেশী ফেলো ছিলেন যারা বাংলাদেশ স্বাধীনতা লাভের পর ১৯৭৩ সালে বাংলাদেশ বিজ্ঞান একাডেমি প্রতিষ্ঠা করেন।  প্রতিষ্ঠাতা ১২ জনকে সম্মানসূচক ‘ফাউন্ডেশন ফেলো’ হিসেবেও অবহিত করা হয়। এছাড়াও, জাতীয় ফেলো, প্রবাসী ফেলো, আন্তর্জাতিক ফেলো ও সহকারী ফেলো - এ চারটি শাখায় ফেলো নির্বাচিত হন। ফেলোগণ স্বয়ংক্রিয়ভাবে একাডেমির স্থায়ী সদস্যপদ লাভ করেন।

আয়োজন
বাংলাদেশ বিজ্ঞান একাডেমী স্কুল পড়ুয়া শিক্ষার্থীদের জন্য দেশে জাতীয় প্রতিযোগিতা বাংলাদেশ সায়েন্স অলিম্পিয়াড আয়োজন করে। তাছাড়া চট্টগ্রামে আন্তর্জাতিক ইসলামী বিশ্ববিদ্যালয় চট্টগ্রামের সমন্বয়ে বিভাগীয় বিজ্ঞান অলিম্পিয়াড আয়োজন করা হয়।

একাডেমি স্বর্ণপদক পুরস্কার
বাংলাদেশ  বিজ্ঞান একাডেমি (প্রকৌশল ও প্রযুক্তি) এবং ভৌত বিজ্ঞান (কৃষি ও চিকিৎসা) ক্ষেত্রে বাংলাদেশের বিজ্ঞানী ও প্রযুক্তিবিদদের প্রতি বছর  পুরস্কার দেয়।

পদার্থবিদ্যা

তথ্যসূত্র

বাংলাদেশ বিজ্ঞান একাডেমি
১৯৭৩-এ বাংলাদেশে প্রতিষ্ঠিত
১৯৭৩-এ প্রতিষ্ঠিত বৈজ্ঞানিক সংগঠন
বাংলাদেশ ভিত্তিক বৈজ্ঞানিক সংগঠন
বাংলাদেশে বিজ্ঞান ও প্রযুক্তি
জাতীয় বিজ্ঞান একাডেমি
বাংলাদেশের বিদ্বৎসমাজ
আন্তর্জাতিক বিজ্ঞান পরিষদের সদস্য
বাংলাদেশ ভিত্তিক কৃষি সংগঠন

বহিঃসংযোগ
ডেভিড লিঞ্চ

ডেভিড কিথ লিঞ্চ (; ২০ জানুয়ারি, ১৯৪৬ —  ১৫ জানুয়ারি, ২০২৫) ছিলেন একজন মার্কিন চলচ্চিত্র পরিচালক, প্রযোজক, চিত্রনাট্যকার, সুরকার, চিত্রশিল্পী এবং ভিডিও ও পারফরম্যান্স শিল্পী। লিঞ্চ ১৯৮০ সালে দি এলিফ্যান্ট ম্যান, ১৯৮৬ সালে ব্লু ভেলভেট এবং ২০০১ সালে মুলহল্যান্ড ড্রাইভ-এর জন্য তিনবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেছেন। এছাড়া তিনি কান চলচ্চিত্র উৎসব ও ভেনিস চলচ্চিত্র উৎসবে পুরস্কৃত হয়েছেন। যে তিনটি চলচ্চিত্রের জন্য অস্কার মনোনয়ন পেয়েছেন সেগুলোই তার নির্মিত সেরা চলচ্চিত্র। এছাড়া তিনি টেলিভিশন সিরিজ টুইন পিক্‌স নির্মাণ করে প্রশংসিত হয়েছেন। দ্য গার্ডিয়ান তাকে "এই যুগের সবচেয়ে গুরুত্বপূর্ণ পরিচালক" বলে বর্ণনা করে। অলমুভি তাকে "আধুনিক মার্কিন চলচ্চিত্র নির্মাণের রেনেসাঁ পুরুষ" বলে অভিহিত করে। তার চলচ্চিত্রের জনপ্রিয়তার জন্য তাকে "প্রথম জনপ্রিয় পরাবাস্তববাদী" আখ্যা প্রদান করা হয়।

প্রারম্ভিক জীবন
ডেভিড কিথ লিঞ্চ ১৯৪৬ সালের ২০শে জানুয়ারি মন্টানা অঙ্গরাজ্যের মিসোলায় জন্মগ্রহণ করেন। তার পিতা ডোনাল্ড ওয়ালটন লিঞ্চ (১৯১৫-২০০৭) মার্কিন যুক্তরাষ্ট্রের কৃষি অধিদপ্তরের গবেষণা বিজ্ঞানী ছিলেন এবং মাতা এডউইনা "সানি" লিঞ্চ (বিবাহপূর্ব সান্ডহোম; ১৯১৯-২০০৪) ইংরেজি ভাষার শিক্ষক ছিলেন। লিঞ্চের দুজন প্র-মাতামহ ১৯শ শতাব্দীতে মার্কিন যুক্তরাষ্ট্রে আগত ফিনীয়-সুয়েডীয় অভিবাসী ছিলেন। লিঞ্চ প্রেসবাইটেরিয়ান ধর্মাবলম্বী হিসেবে বেড়ে ওঠেন। তার পিতার বদলির চাকরির কারণে তাদের পরিবারকে প্রায়ই বিভিন্ন স্থানে থাকতে হয়েছে। এর ফলে লিঞ্চের যখন দুই মাস বয়স তখন তার পিতামাতা তাকে নিয়ে স্যান্ডপয়েন্ট, আইডাহোতে চলে যান; দুই বছর পর তার ভাই জনের জন্মের পর তারা সপরিবারে স্পোকেন, ওয়াশিংটনে চলে যান। লিঞ্চের বোন মার্থা সেখানে জন্মগ্রহণ করেন। তাদের পরিবার এরপর ডারহাম, নর্থ ক্যারোলাইনা, বয়জি, আইডাহো, ও আলেকজান্ড্রিয়া, ভার্জিনিয়ায় বসবাস করেন।

চলচ্চিত্রসমূহ

পূর্ণদৈর্ঘ্য

তথ্যসূত্র

বহিঃসংযোগ 

 ডেভিড লিঞ্চ - দাপ্তরিক ওয়েবসাইট
 প্রাতিষ্ঠানিক ডেভিড লিঞ্চ ফাউন্ডেশন
 David Lynch at Allmovie
 
 
 David Lynch at Moviefone
 David Lynch at Rotten Tomatoes
 Bibliography of books and articles about Lynch via UC Berkeley Media Resources Center
 Dugpa.com - Weekly News regarding David Lynch, Lynch Films on DVD, and Lynch Related Music Releases

১৯৪৬-এ জন্ম
২০২৫-এ মৃত্যু
ইংরেজি ভাষার চলচ্চিত্র পরিচালক
পেনসিলভেনিয়া একাডেমি অফ ফাইন আর্টসের প্রাক্তন শিক্ষার্থী
মার্কিন অ্যানিমেটর
মার্কিন গীতিকার
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন টেলিভিশন অভিনেতা
মার্কিন পুরুষ চিত্রনাট্যকার
মার্কিন পুরুষ চিত্রশিল্পী
মার্কিন রক সঙ্গীতজ্ঞ
লেজিওঁ দনর প্রাপক
সেজার পুরস্কার বিজয়ী
পাল্ম দর বিজয়ী চলচ্চিত্রের পরিচালক
ফিনীয় বংশোদ্ভূত মার্কিন ব্যক্তি
মার্কিন পরীক্ষামূলক চলচ্চিত্র নির্মাতা
মার্কিন পরীক্ষামূলক সঙ্গীতজ্ঞ
২১শ শতাব্দীর মার্কিন চিত্রনাট্যকার
২০শ শতাব্দীর মার্কিন চিত্রনাট্যকার
২০শ শতাব্দীর মার্কিন পুরুষ সঙ্গীতজ্ঞ
২০শ শতাব্দীর মার্কিন পুরুষ লেখক
২১শ শতাব্দীর মার্কিন পুরুষ সঙ্গীতজ্ঞ
একাডেমি সম্মানসূচক পুরস্কার বিজয়ী
মার্কিন কণ্ঠাভিনেতা
মার্কিন জনহিতৈষী
মার্কিন পরাবাস্তববাদী শিল্পী
মার্কিন টেলিভিশন পরিচালক
ক্যালিফোর্নিয়ার ডেমোক্র্যাট
ক্যালিফোর্নিয়ার অভিনেতা
লস অ্যাঞ্জেলেসের অভিনেতা
ফিলাডেলফিয়ার অভিনেতা
লস অ্যাঞ্জেলেসের সঙ্গীতজ্ঞ
ক্যালিফোর্নিয়ার চিত্রনাট্যকার
পরাবাস্তববাদী চলচ্চিত্র নির্মাতা
লস অ্যাঞ্জেলেসের লেখক
শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
লুয়ালাবা নদী

লুয়ালাবা নদী () গণপ্রজাতন্ত্রী কঙ্গোর একটি নদী। এটি মূলত কঙ্গো নদীর ঊর্ধ্ব অংশ। এটি দেশের দক্ষিণ-পূর্ব অংশে উৎপত্তি লাভ করে উত্তর দিকে ১,৮০০ কিলোমিটার ধরে স্ট্যানলি জলপ্রপাত পর্যন্ত প্রবাহিত হয়েছে এবং সেখান থেকে কঙ্গো নদী নামধারণ করেছে। লুয়ালাবার প্রধান উপনদীগুলি হল লুকুগা ও লুভুয়া নদী।

তথ্যসূত্র 

গণতান্ত্রিক কঙ্গো প্রজাতন্ত্রের নদী
উবাংগি নদী

উবাংগি নদী () মধ্য আফ্রিকার একটি নদী। এটি কঙ্গো নদীর প্রধান উপনদী। গণপ্রজাতন্ত্রী কঙ্গোর উত্তরাংশে ইয়াকোমার কাছে উয়েলে নদী এবং ম্‌বোমু নদীর সম্মিলনে এর উৎপত্তি এবং এখান থেকে নদীটি উত্তর-পশ্চিম দিকে প্রবাহিত হয়ে গণপ্রজাতন্ত্রী কঙ্গো এবং কেন্দ্রীয় আফ্রিকান প্রজাতন্ত্রের মধ্যে সীমান্ত গঠন করেছে। মধ্য আফ্রিকান প্রজাতন্ত্রের ফর দ্য পোসেল-এর কাছে নদীটি দক্ষিণ-পশ্চিমে বাঁক নিয়ে আবার গণপ্রজাতন্ত্রী কঙ্গো এবং কঙ্গো প্রজাতন্ত্রের মধ্য দিয়ে প্রবাহিত হয়ে শেষ পর্যন্ত তুম্বা হ্রদের কাছে কঙ্গো নদীতে গিয়ে পড়েছে। উবাংগি নদী ১,১৩০ কিলোমিটার দীর্ঘ। কঙ্গোর সাথে এর সঙ্গমস্থল থেকে মধ্য আফ্রিকান প্রজাতন্ত্রের বাংগুই পর্যন্ত ৬০০ কিলোমিটার পর্যন্ত এটি নৌ চলাচলের উপযোগী।

তথ্যসূত্র

বহিঃসংযোগ 
 Map showing the Ubangi Subbasin at World Resources Institute
 International Commission of the Congo-Oubangui-Sangha Bassin

মধ্য আফ্রিকান প্রজাতন্ত্রের নদী
গণতান্ত্রিক কঙ্গো প্রজাতন্ত্রের নদী
কঙ্গোর নদী
আফ্রিকার আন্তর্জাতিক নদী
আন্তঃসীমান্ত নদী
ফ্রাঙ্ক ক্যাপ্রা

ফ্রাঙ্ক রাসেল ক্যাপ্রা () (মে ১৮, ১৮৯৭সেপ্টেম্বর ৩, ১৯৯১) একজন ইতালীয় জন্মগ্রহণকারী আমেরিকান চলচ্চিত্র পরিচালক, প্রযোজক এবং লেখক, যিনি লস অ্যাঞ্জেলেসের ইতালীয় ঘেটো থেকে নিজস্ব উপায় ১৯৩০ এবং ১৯৪০ শতাব্দীর প্রধান পুরস্কার বিজয়ী কিছু চলচ্চিত্র নির্মাণের পেছনে সৃজনশীল শক্তি হয়ে কাজ করেন। তার গরিব-থেকে-ধনী হবার গল্পগুলো চলচ্চিত্র ঐতিহাসিকদের প্রভাবিত করেছে যেমন, ইয়ান ফ্রির তাকে "মূর্ত আমেরিকান স্বপ্ন" হিসাবে আখ্যায়িত করেন।

তথ্যসূত্র

বহিঃসংযোগ 

  
  
 গ্রন্থতালিকা
 ক্যাপ্রা স্মিথ এবং ডো: আমেরিকান হিরো চলচ্চিত্রের চিত্রগ্রহণ ভার্জিনিয়া বিশ্ববিদ্যালয়ের আমেরিকান স্টাডিজ থেকে
 ক্যাপ্রা "ক্যাপ্রায়স্কুই" হয়ে ওঠার আগে বিএফআই - ক্যাপ্রার প্রাথমিক কর্মজীবনের উপর নিবন্ধ, Joseph McBride; সাইট এ্যন্ড সাউন্ড পত্রিকা, নভেম্বর ২০১০

ফিচার চলচ্চিত্র

অডিও ক্লিপ
 ১৯৭১ সানে ফ্রান্সিসকো আন্তর্জাতিক উৎসবে ফ্রাঙ্ক ক্যাপ্রা

 
 

মার্কিন চলচ্চিত্র পরিচালক
মার্কিন চলচ্চিত্র প্রযোজক
হলিউড ওয়াক অব ফেইম
ইতালীয়-মার্কিনী
১৮৯৭-এ জন্ম
১৯৯১-এ মৃত্যু
শ্রেষ্ঠ পরিচালনা বিভাগে একাডেমি পুরস্কার বিজয়ী
এএফআই আজীবন সম্মাননা পুরস্কার প্রাপক
সিসিলীয় বংশোদ্ভূত মার্কিন ব্যক্তি
২০শ শতাব্দীর মার্কিন চিত্রনাট্যকার
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
২০শ শতাব্দীর মার্কিন পুরুষ লেখক
মার্কিন তড়িৎ প্রকৌশলী
মার্কিন পুরুষ চিত্রনাট্যকার
মার্কিন শান্তিবাদী
ইতালীয় বংশোদ্ভূত মার্কিন ব্যক্তি
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
ক্যালিফোর্নিয়ার চলচ্চিত্র পরিচালক
ক্যালিফোর্নিয়ার চলচ্চিত্র প্রযোজক
একাডেমি অব মোশন পিকচার আর্টস অ্যান্ড সায়েন্সেসের সভাপতি
ক্যালিফোর্নিয়ার চিত্রনাট্যকার
দ্বিতীয় বিশ্বযুদ্ধের মার্কিন সেনা কর্মকর্তা
মার্কিন যুক্তরাষ্ট্রের জাতীয় শিল্পকলা পদক প্রাপক
মার্কিন যুক্তরাষ্ট্রের নাগরিকীকৃত নাগরিক
ভের্নার হের্ৎসগ

ভের্নার হের্ৎসগ () (জন্ম: ৫ই সেপ্টেম্বর, ১৯৪২) জার্মান চলচ্চিত্র পরিচালক, চিত্রনাট্যকার, অভিনেতা এবং অপেরা পরিচালক। রাইনার ভের্নার ফাসবিন্ডার, মার্গারেটে ফন ট্রট্টা, ফোকার শ্লোনডর্ফ, ভিম ভেন্ডার্স এবং অন্যান্যদের সাথে তাকেও জার্মান নবতরঙ্গ আন্দোলনের অন্যতম ব্যক্তি হিসেবে গণ্য করা হয়। তার ছবিতে অসম্ভব স্বপ্নকে তাড়া করে বেড়ানো নায়ক চরিত্র এবং খুব সাধারণ কোন ক্ষেত্রে সাধারণ মানুষের ব্যতিক্রমধর্মী ও অনন্য গুণের পরিচয় পাওয়া যায়।

তথ্যসূত্র

বহিঃসংযোগ 

 Official site
 
 Extracts from Herzog on Herzog
 Interview with Herzog on "Encounters at the End of the World" at IFC.com
 Senses Of Cinema on Werner Herzog

১৯৪২-এ জন্ম
জীবিত ব্যক্তি
ক্রোয়েশীয় বংশোদ্ভূত জার্মান ব্যক্তি
ইংরেজি ভাষার চলচ্চিত্র পরিচালক
জার্মান ভাষার চলচ্চিত্র পরিচালক
জার্মান অপেরা পরিচালক
জার্মান চলচ্চিত্র অভিনেতা
জার্মান চলচ্চিত্র পরিচালক
জার্মান চলচ্চিত্র প্রযোজক
জার্মান চিত্রনাট্যকার
জার্মান নাস্তিক
জার্মান প্রামাণ্যচিত্র নির্মাতা
মার্কিন যুক্তরাষ্ট্রে জার্মান প্রবাসী
যুক্তরাজ্যে জার্মান প্রবাসী
ডিরেক্টরস গিল্ড অব আমেরিকা পুরস্কার
গুলি খেয়ে বেঁচে যাওয়া
ডিরেক্টরস গিল্ড অব আমেরিকা পুরস্কার বিজয়ী
হাইডেলবার্গ বিশ্ববিদ্যালয়ের শিক্ষক
প্রাক্তন রোমান ক্যাথলিক
লস অ্যাঞ্জেলেসের অভিনেতা
শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
সোনিয়া গান্ধী

সোনিয়া গান্ধী (; জন্ম: এদভিগ এনতোনিয়া এ্যালবিনা মেইনো, ৯ ডিসেম্বর ১৯৪৬) হলেন একজন ইতালীয় বংশোদ্ভূত ভারতীয় রাজনীতিবিদ। তিনি প্রাক্তন ভারতীয় জাতীয় কংগ্রেসের  সভাপতি এবং ভারতের প্রাক্তন প্রধানমন্ত্রী প্রয়াত রাজীব গান্ধীর স্ত্রী।

জন্ম ও সংক্ষিপ্ত জীবনি
ইতালির ভিসেনজার কাছে একটি ছোট্ট গ্রামে জন্মগ্রহণকারী, গান্ধী একজন রোমান ক্যাথলিক পরিবারে বেড়ে ওঠেন।  স্থানীয় স্কুলগুলিতে প্রাথমিক শিক্ষা শেষ করার পরে তিনি ভাষাশাস্ত্রের জন্য ইংল্যান্ডের কেমব্রিজে চলে আসেন। সেখানে তিনি রাজীব গান্ধীর সাথে দেখা করেছিলেন এবং পরে ১৯৬৮ সালে রাজীব গান্ধীর সাথে তার বিবাহ হয়। পরে তিনি ভারতে চলে যান এবং তার শাশুড়ির সাথে বসবাস শুরু করেন, তৎকালীন তিনি  -পরের ভারতের প্রধানমন্ত্রী, ইন্দিরা গান্ধী, পরবর্তী উত্তর দিল্লির বাসভবনে। সোনিয়া গান্ধী অবশ্য স্বামীর প্রধানমন্ত্রীর বছরগুলিতেও জনসমাগম থেকে দূরে ছিলেন।

স্বামীর হত্যার পরে, গান্ধীকে দলের নেতৃত্ব দেওয়ার জন্য কংগ্রেস নেতারা আমন্ত্রণ জানিয়েছিলেন, কিন্তু তিনি তা প্রত্যাখ্যান করেছিলেন। তিনি দলটির পক্ষ থেকে অনেক আবেদন করার পরে ১৯৯৭ সালে রাজনীতিতে যোগ দিতে রাজি হন; পরের বছর, তিনি দলীয় সভাপতির জন্য মনোনীত হন, এবং জিতেন্দ্র প্রসাদের উপরে নির্বাচিত হন। তাঁর নেতৃত্বে কংগ্রেস ২০০৪ সালের নির্বাচনের পরে অন্যান্য কেন্দ্রীয়-বাম রাজনৈতিক দলের সাথে জোটবদ্ধভাবে সরকার গঠন করেছিল। ২০০৯ সালে পুনরায় ক্ষমতায় অধিষ্ঠিত সংযুক্ত প্রগতিশীল জোট (ইউপিএ) গঠনে সহায়ক ভূমিকা রাখার জন্য গান্ধীকে কৃতিত্ব দেওয়া হয়েছিল। ২০০৪ সালের জয়ের পরে গান্ধী প্রধানমন্ত্রী পদ প্রত্যাখ্যান করেছিলেন; পরিবর্তে তিনি ক্ষমতাসীন জোট এবং জাতীয় উপদেষ্টা কাউন্সিলকে নেতৃত্ব দিয়েছেন।
কর্মজীবন চলাকালীন, গান্ধী সভাপতিত্ব করেন উপদেষ্টা পরিষদের নেতৃত্বাধীন তথ্য ভিত্তিক উন্নয়ন ও কল্যাণমূলক প্রকল্প গঠনের এবং পরবর্তীকালে প্রয়োগ করার জন্য যা তথ্যের অধিকার, খাদ্য সুরক্ষা বিল, এবং মনরেগা সম্পর্কিত, যেমন তিনি বোফার্স সম্পর্কিত সমালোচনা আঁকেন? কেলেঙ্কারী এবং ন্যাশনাল হেরাল্ড কেস। তাঁর বৈদেশিক জন্মও অনেক বিতর্ক এবং বিতর্কের বিষয় হয়ে দাঁড়িয়েছে। স্বাস্থ্য সংক্রান্ত উদ্বেগের কারণে ইউপিএ সরকারের দ্বিতীয় মেয়াদের শেষার্ধের পরে রাজনীতিতে গান্ধীর সক্রিয় অংশগ্রহণ হ্রাস শুরু হয়েছিল। তিনি ২০১৭ সালের ডিসেম্বরে কংগ্রেস সভাপতির পদ থেকে পদত্যাগ করেন, তবে আগস্ট ২০২২-এ তিনি দলের নেতৃত্ব দিয়ে ফিরে এসেছিলেন। যদিও তিনি ভারত সরকারের কোনও সরকারি পদে কখনও ছিলেন না, গান্ধীকে দেশের অন্যতম শক্তিশালী রাজনীতিবিদ হিসাবে ব্যাপকভাবে বর্ণনা করা হয়েছে, এবং প্রায়শই বিশ্বের সবচেয়ে শক্তিশালী মহিলাদের মধ্যে তালিকাভুক্ত হয়।

ভারতীয় রাজনীতিতে প্রবেশ

কংগ্রেস প্রধান

ইউপিএ প্রধান

সম্মাননা

তথ্যসূত্র

১৯৪৬-এ জন্ম
জীবিত ব্যক্তি
ভারতের প্রধানমন্ত্রীর দাম্পত্য সঙ্গী
বিরোধীদলীয় নেত্রী
ত্রয়োদশ লোকসভার সদস্য
চতুর্দশ লোকসভার সদস্য
পঞ্চদশ লোকসভার সদস্য
ষোড়শ লোকসভার সদস্য
সপ্তদশ লোকসভার সদস্য
উত্তরপ্রদেশের রাজনীতিতে নারী
উত্তরপ্রদেশের ভারতীয় জাতীয় কংগ্রেসের রাজনীতিবিদ
২০শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় নারী রাজনীতিবিদ
ভারতীয় জাতীয় কংগ্রেসের রাজনীতিবিদ
ভারতের নাগরিকীকৃত নাগরিক
ভারতের বিরোধী দলনেতা
উত্তরপ্রদেশের লোকসভা সদস্য
নেহরু–গান্ধী পরিবার
ভারতীয় জাতীয় কংগ্রেসের সভাপতি
লোকসভার নারী সদস্য
ইতালীয় নাগরিকত্ব হারানো ব্যক্তি
রাজস্থানের রাজ্যসভা সদস্য
রাজ্যসভার নারী সদস্য
ভারতে ইতালীয় অভিবাসী
গম

গম () বিশ্বব্যাপী উৎপাদিত একটি ঘাস জাতীয় উদ্ভিদ। গম বর্ষজীবী একবীজপত্রী উদ্ভিদ।যার আদি উৎপত্তি মধ্যপ্রাচ্যের লেভান্ট অঞ্চলে, কিন্তু এখন গম সারাবিশ্বে চাষ করা হয়। ২০০৭ সনে গমের বিশ্ব উৎপাদন ছিল ৬০৭ মিলিয়ন টন, যা ছিল বিশ্বের তৃতীয় সর্বাধিক উৎপাদিত শস্য। প্রথম ও দ্বিতীয় অবস্থানে ছিল যথাক্রমে ধান ও ভুট্টা।  বিশ্বব্যাপী গম এখন প্রোটিনের নিরামিষ উৎস হিসেবে জন্যে অত্যন্ত গুরুত্বপূর্ণ যা মানুষের খাদ্যে থাকা অত্যন্ত গুরুত্বপূর্ণ, গমে অধিক পরিমাণে প্রোটিন থাকে, এছাড়াও ধান ও ভূট্টাতেও এই প্রোটিন পাওয়া যায়। খাবার জন্যে ব্যবহৃত মোট উৎপাদিত শস্য অনুযায়ী, গম রয়েছে দ্বিতীয় অবস্থানে যখন থেকে ভুট্টাকে পশু খাদ্যের জন্যে ব্যবহার শুরু হয় এবং ধান রয়েছে প্রথম অবস্থানে যেহেতু ধান মানুষের খাদ্যের প্রধান শস্য।

গমের ব্যবহার

গম মানবসভ্যতার শুরুতে নগরভিত্তিক সমাজ ব্যবস্থার উদ্ভবের প্রধান হেতু ছিল কারণ গম ছিল আদি শস্য উপাদানের মধ্যে একটি যে শস্য বৃহৎ পরিমাণে চাষ করা যায় এবং অতিরিক্ত ফসল অনেক দিন পর্যন্ত গুদামজাত করে রাখা যায়। গম দানা একটি গুরুত্বপূর্ণ খাবার উপাদান যা গুড়ো করে তৈরি আটা নানারকম রুটি, বিস্কুট, কুকিজ, কেক, পিঠা, পাস্তা, নুডলস, তৈরিতে ব্যবহার করা হয়। এছাড়া বিয়ার, ভদকা ইত্যাদি মদ্য এবং জৈবজ্বালানী তৈরি করতেও গম ব্যবহৃত হয়। গমের খড় গৃহপালিত পশুর খাদ্য হিসেবে ব্যবহৃত হয় এছাড়া খড় ছাউনির জন্য নির্মাণ সামগ্রী হিসেব ব্যবহার করা হয়।

উৎস এবং ইতিহাস

খাদ্য হিসেবে গম

গম উৎপাদক দেশসমূহ 
চীন, ভারত, যুক্তরাষ্ট্র, বাংলাদেশ, ইন্দোনেশিয়া, আফ্রিকা, নেপাল ও ভূটানসহ বেশ কিছু দেশ গম উৎপাদন করে থাকে। তবে গম উৎপাদনে শীর্ষ দেশসমূহ হচ্ছে:

তথ্যসূত্র 

শস্য
প্রধান খাদ্য
গম
কার্ল লিনিয়াস কর্তৃক নামকরণকৃত ট্যাক্সা
জৈব জ্বালানি

জৈব জ্বালানি সাধারণত সাম্প্রতিক কালে মৃত জৈবিক পদার্থ, বিশেষত মৃত উদ্ভিদ বা উদ্ভিদজাত বস্তু থেকে উৎপাদিত বিভিন্ন ধরনের যেমন কঠিন, তরল, অথবা বায়বীয় জ্বালানিকে বোঝান হয়। এটি জীবাশ্ম জ্বালানির থেকে আলাদা এই কারণে যে জীবাশ্ম জ্বালানির উৎপত্তি হয় সুদীর্ঘকাল আগে মৃত জৈবিক পদার্থ থেকে।

তাত্ত্বিকভাবে জৈব জ্বালানি যেকোনও জৈবিক কার্বন উৎ‍স থেকে তৈরি করা সম্ভব। তবে এখনও পর্যন্ত মূলত সালোকসংশ্লেষণকারী উদ্ভিদ এবং এই ধরনের উদ্ভিদ থেকে উদ্ভূত পদার্থ জৈব জ্বালানি উৎ‍পাদনের জন্য ব্যবহার করা হয়।

উদ্ভিদ, প্রাণীর কাঁচামাল থেকে জৈব জ্বালানি এবং জৈব শিল্পের বর্জ্য পণ্য থেকে জৈব জ্বালানি উৎপাদন করা হয়। যদি তেল এবং কয়লা ব্যবহার করা হয়, কোনও ব্যক্তি বায়ুমণ্ডলে "অতিরিক্ত" কার্বন নির্গত করে, তবে বায়োফুয়ালে স্যুইচিং ভূগর্ভস্থ স্টোরেজ রুমগুলি খালি করার প্রয়োজনকে সরিয়ে দেয়। পরবর্তী ক্ষেত্রে শক্তি পেতে, কার্বন ব্যবহৃত হয়, যা ইতোমধ্যে বায়ুমণ্ডলে রয়েছে।

সালোকসংশ্লেষণ প্রক্রিয়াতে, গাছপালা বায়ুমণ্ডলীয় কার্বনকে আবদ্ধ করে, তারপরে জৈব জ্বালানিতে রূপান্তরিত হয় এবং শক্তি উৎপাদন করতে ব্যবহৃত হয়, কার্বনটি বায়ুমণ্ডলে ফিরে আসে। একটি আদর্শ চক্র যা জলবায়ুর উপর মানুষের ক্রিয়াকলাপের নেতিবাচক প্রভাবকে কার্যত মুছে ফেলে।

বাস্তবে, জৈব জ্বালানি কোনও সার্বিক সমাধান নয়; এর উৎপাদন এবং ব্যবহার নির্দিষ্ট অসুবিধা ও সমস্যার সাথে যুক্ত। জৈব জ্বালানির জন্য কাঁচামাল কোনও উদ্ভিদ বা প্রাণীর জৈব উপাদান হতে পারে তবে সমস্ত ধরনের জৈব জ্বালানি সমানভাবে কার্যকর নয়।

প্রতিটি জৈব জ্বালানি উৎসের নিজস্ব সুবিধা এবং অসুবিধা রয়েছে। এর মধ্যে কয়েকটি দীর্ঘমেয়াদে আরও কার্যকর এবং লাভজনক তবে একই সময়ে, সেগুলি থেকে তৈরি বায়োফুয়েলগুলি খুব ব্যয়বহুল। অন্যেরা, বিপরীতে, বিশেষ ব্যয়ের প্রয়োজন হয় না, তবে স্থির সুবিধাও দেয় না।

অর্থনৈতিক (উচ্চ উৎপাদন ব্যয়) এবং প্রযুক্তিগত (দরকারী পণ্যগুলিতে স্বল্প আয় এবং কাঁচামাল প্রক্রিয়াজাতকরণের অপূর্ণ পদ্ধতি) ছাড়াও পরিবেশগতভাবে টেকসই বায়োফুয়েল উৎপাদন করার সমস্যার মধ্যে রয়েছে, খাদ্য ফসলের সাথে উর্বর জমির প্রতিযোগিতা।

এটি চর্বি, স্টার্চ এবং শর্করার উচ্চ সামগ্রীর সাথে ঐতিহ্যবাহী ফসল যা বায়োফুয়েলের জন্য প্রথম প্রজন্মের কাঁচামাল হয়ে উঠেছে। তেলবীজ থেকে, বায়োডিজেল এখনও উৎপাদিত হচ্ছে, চিনি এবং স্টার্চ সমৃদ্ধ, এবং ইথানলে রূপান্তরিত। তবে জৈব জ্বালানির জন্য কাঁচামাল হিসাবে উর্বর জমি বরাদ্দ করার জন্য, যখন গ্রহের কয়েক মিলিয়ন লোক অনাহারে মারা যায়, তখনই সঠিক সিদ্ধান্তকে বলা যায় না। এছাড়াও, কৃষি উৎপাদন বেশ ব্যয়বহুল bi জৈব জ্বালানির জন্য দ্বিতীয় প্রজন্মের কাঁচামাল হ'ল চাষকৃত উদ্ভিদ, ঘাস এবং কাঠের অবশেষ, সেলুলোজ এবং লিগিনিনযুক্ত। এটি চাষকৃত উদ্ভিদের চেয়ে সস্তা, তবে ঠিক তাদের মতোই এর জন্যও জমি সম্পদ প্রয়োজন, এবং প্রতি ইউনিট ক্ষেত্রের কাঁচামালের ফলন তুলনামূলকভাবে কম। 

জৈব জ্বালানির ফিডস্টকগুলির তৃতীয় প্রজন্মের শৈবাল অন্তর্ভুক্ত। তাদের সুবিধা হ'ল তাদের উর্বর জমির প্রয়োজন হয় না, তবে একই সাথে তারা বায়োমাস এবং দ্রুত উৎপাদনের উচ্চ ঘনত্ব দ্বারা পৃথক হয়।

জ্বালানি
জৈব জ্বালানি
উদীয়মান প্রযুক্তি
টেকসই প্রযুক্তি
নির্গমন হ্রাসকরণ
অর্থনীতি ও জলবায়ু পরিবর্তন
নবায়নযোগ্য জ্বালানি